হাম সাথ-সাথ হ্যাঁয়
হাম সাথ-সাথ হ্যাঁয় (হিন্দি: हम साथ-साथ हैं, অনুবাদ 'আমরা একত্রে আছি') হল সুরজ বড়জাত্যা রচিত ও পরিচালিত ১৯৯৯ সালের ভারতীয় হিন্দি ভাষার নাট্যধর্মী চলচ্চিত্র। এটি প্রযোজনা ও পরিবেশনা করেছে রাজশ্রী প্রোডাকশন্স। এতে শ্রেষ্ঠাংশে অভিনয় করেছেন সালমান খান, সাইফ আলি খান, মোহনিশ বেহল, তাবু, সোনালী বেন্দ্রে ও কারিশমা কাপুর, এছাড়া পার্শ্ব ভূমিকায় অভিনয় করেছেন অলোক নাথ, রিমা লাগু, নীলম কোঠারি, মহেশ ঠাকুর। সালমান খান তার কাজের জন্য ২০০০ সালে প্রদত্ত জি সিনে পুরস্কারে শ্রেষ্ঠ অভিনেতা বিভাগে মনোনয়ন লাভ করেন, অন্যদিকে মোহনিশ বেহল ৪৫তম ফিল্মফেয়ার পুরস্কারে শ্রেষ্ঠ পার্শ্ব অভিনেতা বিভাগে মনোনয়ন লাভ করেন। চলচ্চিত্রটি তেলুগু ভাষায়ও ডাবিং করা হয় এবং প্রেমানুরাগম নামে মুক্তি দেওয়া হয়।